Dragi moji učenici,

danas je dan za tehnički! Tooo!

Sve vas srdačno pozdravljam, i šaljem upute za današnju nastavu tehničke kulture. Naravno, ako imate bilo kakvih pitanja, problema, etc. slobodno mi se obratite u privatnoj poruci!

Današnji zadatak je **: izraditi power point prezentaciju**. Naravno, ako se služite nekim drugim alatom za izradu prezentacije možete koristiti i njega (npr. sway, ili neki drugi..).

**Tema: po vašem izboru**. Ali mora biti nešto što smo učili iz tehničkog, npr.: generatori, robotika, elektromotori, elektronički elementi, elektronika, električni uređaji u automobilu… Prije nego što krenete raditi prezentaciju, najprije istražite područje o kojem ćete raditi prezentaciju. Nađite neku zanimljivost koje možda nema u udžbeniku. Kada ste gotovi s prezentacijom napravite upload prezentacije meni u privatnu poruku. Prezentacija ne mora biti duga. Dovoljno je 7 do 15 slajdova.

**Prezentacija je za ocjenu. Rok za napraviti prezentaciju je 7 dana- do 10.06. u 12 sati.**

Samim time smo završili gradivo nastave tehničke kulture. Ostalo je nešto malo informatike- ali pošto svi idete na informatiku, to gradivo vam nije ni bilo predviđeno onda ponavljati na tehničkom. Ostaje nam profesionalno informiranje- pošto ste osmaši i krećete u srednju školu bilo bi dobro da znate koja sve zanimanja možete upisati. Naravno, zanimanja koja se bave tehnikom. A sigurna sam da među vama ima izvrsnih tehničara koji će upisati tehnička zanimanja.

Osim toga imat ćete i jedan kviz u forms-u koji će također biti za ocjenu.

I onda smo završili s nastavnom godinom! Brzo je prošla ova smušena nastavna godina, kaj ne? Nedostajete mi i dalje…

Puno vas pozdravljam,

Vaša učiteljica Kristina